paragraph_text: Helez je rođen u Kupresu gdje je završio i osnovnu školu. Srednju školu pohađao je u Bugojnu između 1979. i 1983., nakon čega pohađa Prirodno-matematički fakultet u Sarajevu, gdje je diplomirao 1988. Nakon studija, zaposlio se kao profesor u Skender Vakufu. U svibnju 1992., na početku rata u Bosni i Hercegovini, postaje pripadnik Armije Republike Bosne i Hercegovine. Nakon što je bio razvojačen radi u srednjim školama u Donjem Vakufu i Bugojnu. U Italiji, Njemačkoj i Francuskoj sudjelovao je na međunarodnim seminarima u projektu reforme srednjeg obrazovanja.